**DARBA UZDEVUMS**

*Norvēģijas finanšu instrumenta 2014.–2021.gada perioda programmas “Klimata pārmaiņu mazināšana, pielāgošanās tām un vide” iepriekš noteiktā projekta Nr. LV-CLIMATE-0001 “Klimata pārmaiņu politikas integrācija nozaru un reģionālajā politikā”*

**5.2. aktivitātes “SEG inventarizācijas kvalitātes kontroles un kvalitātes nodrošināšanas sistēmas uzlabošana un SEG aprēķina uzlabošana enerģētikas nozarē, pamatojoties uz 2019. gada KPSP vadlīniju papildinājuma 2006. gada KPSP vadlīnijām” 5.2.2. apakšaktivitātes “Aprēķinu metodikas izstrāde noplūdes emisijām no kurināmā pārveidošanas” īstenošanai.**

**Aktivitātes apraksts:**

SEG emisijas enerģētikas sektorā tiek aprēķinātas, balstoties uz 2006. gada KPSP[[1]](#footnote-1) vadlīnijām nacionālo SEG inventarizāciju sagatavošanai, kurām izstrādāts papildinājums – 2019. gada KPSP vadlīniju papildinājums 2006. gada KPSP vadlīnijām.

2019. gada KPSP papildinājumā 2006. gada KPSP vadlīnijām tiek papildināta nodaļa noplūdes emisiju uzskaitē, iekļaujot tajā kurināmā pārveidošanas sektoru. Lai veiktu šo emisiju uzskaiti, ir nepieciešams iegūt informāciju par sektoriem Latvijā, kuriem būs nepieciešams emisijas aprēķināt, un datu avotiem, kas nepieciešami aprēķiniem.

Lai veiksmīgi tiktu ieviestas 2019. gada KPSP papildinājums 2006. gada KPSP vadlīnijām, nepieciešams izstrādāt emisiju aprēķināšanas metodiku.

Aktivitātes mērķis ir pilnveidot SEG emisiju aprēķinu enerģētikas sektoram, balstoties uz 2019. gada KPSP vadlīniju papildinājumu 2006. gada KPSP vadlīnijām.

Aktivitātes noslēgumā tiks izstrādāta metodika vēsturisko SEG emisiju aprēķināšanai un uzlabots enerģētikas sektora SEG prognožu modelis, iestrādājot tajā izstrādāto metodiku.

1. **Aktivitātes ietvaros veicamie darba uzdevumi:**
   1. KPSP vadlīniju izskatīšana un Latvijas sektoru definēšana, kam emisijas ir jāaprēķina;
   2. emisiju aprēķināšanai nepieciešamo datu apzināšana, to avoti un, ja nepieciešams, sadarbībā ar CSP izstrādāt priekšlikumus informācijas iegūšanas kārtībai;
   3. emisiju aprēķināšanas metodikas/instrukcijas izstrāde (MS Excel izklājtabula);
   4. metodikas iestrādāšana enerģētikas modelī (SEG prognozēm).

Aktivitāte tiks īstenota sadarbībā ar VSIA “Latvijas Vides, ģeoloģijas un meteoroloģijas centrs”.

1. **Darba rezultāts:** SEGemisiju aprēķināšanas metodikas/instrukcijas (MS Excel izklājtabula).
2. **Aktivitātes ietvaros 2021. un 2022. gadā veicamo darba uzdevumu izpildes kārtība:**
   1. Aktivitātes īstenošanas gala izpildes termiņš ir 2022. gada 31. decembris.
   2. Aktivitātes īstenošanai kopējais finansējuma apmērs ir 14 520 *euro*;
   3. Darba uzdevumu izpilde, piešķirtā un izlietotā finansējuma apmērs, iesniegtās atskaites un nodevumi 2021.gadā:

|  |  |  |  |  |
| --- | --- | --- | --- | --- |
| **Īstenošanas gads** | **Darba uzdevumi** | **Piešķirtā finansējuma apmērs (*euro*)** | **Izlietotā finansējuma apmērs**  **(*euro*)** | **Atskaites/Nodevumi** |
| **2021** | Ekspertu darbs pie metodikas izstrādes | 4 000 | 4 000 | 1. Gada kārtējā ceturkšņa finanšu un saturiskā atskaite;  2. Aprēķinu metodikas apraksts – sākumposma ziņojums. |

3.4. Darba uzdevumi, piešķirtā finansējuma apmērs, atskaites un nodevumi 2022. gadā :

|  |  |  |  |
| --- | --- | --- | --- |
| **Īstenošanas gads** | **Darba uzdevumi** | **Piešķirtā finansējuma apmērs (*euro*)** | **Atskaites/Nodevumi** |
| **2022** | Ekspertu darbs pie metodikas izstrādes | 10 520 | 1. Kārtējā ceturkšņa finanšu un saturiskā atskaite  2. Aprēķinu metodika (instrukcija) noplūdes emisijām no kurināmā pārveidošanas (t.sk. MS Excel izklājtabula). |

Nepieciešamības gadījumā Ministrijas noteiktajā laikā piedalīties Projekta darba grupas sanāksmēs, kura izveidota ar VARAM 2020. gada 19.janvāra rīkojumu Nr. 1-2/9 “Par Norvēģijas finanšu instrumenta 2014.-2021. gada perioda programmas “Klimata pārmaiņu mazināšana, pielāgošanās tām un vide” iepriekš noteiktā projekta “Klimata pārmaiņu politikas integrācija nozaru un reģionālajā politikā” darba grupas izveidi”, un sniegt informāciju par aktivitātes ieviešanas gaitu un sasniegtajiem rezultātiem.

**PUŠU PARAKSTI:**

|  |  |
| --- | --- |
| **Vides aizsardzības un reģionālās attīstības ministrija**  vienotais reģistrācijas Nr. 90000028508  Peldu iela 25, Rīga, LV–1494  Valsts sekretāra vietnieks  klimata politikas jautājumos  paraksts\*  Dagnis Dubrovskis | **Atvasināta publiska persona –**  **Valsts zinātniskais institūts**  **“Fizikālās enerģētikas institūts”**  vienotais reģistrācijas Nr. 90002128912  Krīvu iela 11,Rīga, LV-1006  Direktors  paraksts\*  Gaidis Klāvs |

\*Piezīme: “Dokumenta rekvizītus “paraksts” un “datums” neaizpilda, ja elektroniskais dokuments sagatavots atbilstoši normatīvajiem aktiem par elektronisko dokumentu noformēšanu.”

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

1. Saskaņā ar Apvienoto Nāciju Organizācijas Vispārējās konvencijas par klimata pārmaiņām un tās Līgumslēdzēju pušu konferencē apstiprinātiem lēmumiem tās dalībvalstīm, tai skaitā Latvijai, katru gadu Konvencijas sekretariātā jāsniedz SEG inventarizācija, kas jāaprēķina, izmantojot ANO Klimata pārmaiņu starpvaldību padomes (turpmāk – KPSP) izstrādātās vadlīnijas. [↑](#footnote-ref-1)